О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 962
от 26.03.2026 г.
За прекратяване на съсобственост чрез покупко - продажба на част от недвижим имот - частна общинска собственост
На основание чл.21 ал.1 т.8 и ал.2 от ЗМСМА и съгласно чл.36 ал.1 т.2 от ЗОС, чл.73 т.3 от Наредба № 8 за общинското имущество на територията на община Перник, доклад за експертна оценка от оценител, отговарящ на изискванията на Закона за независимите оценители
ОБЩИНСКИ СЪВЕТ РЕШИ:

1. Приема изготвения доклад за пазарна оценка на лицензиран оценител на КНОБ, в размер на 3 630,00 € /три хиляди шестстотин и тридесет евро и нула евроцента/ без ДДС и 20% ДДС в размер на 726,00 € /седемстотин двадесет и шест евро и нула евроцента/ или обща сума в размер на 4 356,00 € /четири хиляди триста петдесет и шест евро и нула евроцента/ и в лева 7 099,66 лв. /седем хиляди деветдесет и девет лева и шестдесет и шест стотинки/ без ДДС и 20% ДДС в размер на 1 419,93 лв. /хиляда четиристотин и деветнадесет лева и деветдесет и три стотинки/ или обща сума в размер на 8 519,59 лв. /осем хиляди петстотин и деветнадесет лева и петдесет и девет стотинки/.

2. Дава съгласие да се прекрати съсобствеността, в следния недвижим имот, като се продаде частта на Община Перник на Марияна Велева, Стайка Велева и Румяна Конакчийска, а именно: 66/349 /шестдесет и шест върху триста четиридесет и девет идеални части/ от ТЕРЕН, представляващ УПИ VIII-366 /урегулиран поземлен имот осми с планоснимачен номер триста шестдесет и шест/ в квартал 35 /тридесет и пети/, целият с площ 349 кв. м /триста четиридесет и девет квадратни метра/ по регулационния план на с. Боснек, община Перник, одобрен със Заповед №III-145/22.02.1979 г. на кмета на Община Перник, незастроен. При граници на имота: от североизток - край на регулация; от изток - УПИ IX - 367; от юг - улица и от запад - УПИ IV - 365, за който е съставен АОС №16960/19.02.2026 г., утвърден от кмета на Община Перник.
3. Възлага на кмета на Община Перник да издаде заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба № 8 за общинското имущество на територията на община Перник, на основание чл.8, ал.2 от ЗОС.

Решението е прието на заседание на Общинския съвет, проведено на 26.03.2026г., Протокол № 3 т. 16 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

